kardosdrur/scandi-wiki huggingface dataset:
Pacman Jones

Adam "Pacman" Jones (født 30. september 1983 i Atlanta, Georgia (USA) er en amerikansk fodboldspiller, og spiller i den bedste amerikanske fodboldliga NFL. Han spiller for Cincinnati Bengals, men har tidligere repræsenteret Tennessee Titans og Dallas Cowboys.

Klubber 
 2005-2006: Tennessee Titans
 2008: Dallas Cowboys
 2010-: Cincinnati Bengals

Eksterne henvisninger 

Amerikansk fodbold-spillere fra Georgia
Amerikansk fodbold-spillere fra Tennessee Titans
Amerikansk fodbold-spillere fra Dallas Cowboys
Amerikansk fodbold-spillere fra Cincinnati Bengals
Personer fra Atlanta
Amerikansk fodbold-cornerbacks
Pradomuseet

Pradomuseet (spansk: Museo del Prado) i Madrid er et af de største og mest betydelige kunstmuseer i verden. Museet blev oprindeligt grundlagt som museum for malerier og skulpturel kunst, men i dag indeholder museet også betydelige samlinger med over 5000 tegninger, 2000 tryk, 1000 mønter og medaljer samt yderligere 2000 kunstgenstande. Samlingen af skulpturer har flere end 700 genstande og yderligere fragmenter. Skulpturgalleriet indeholder bl.a. værker, der har tilhørt den svenske dronning Christina, og som blev ført til Madrid af Filip den 5.s hustru, Elisabeth Farnese. Det er dog de ca. 3000 malerier, der begrunder Pradomuseets placering som et af verdens mest betydelige museer. Ved siden af at huse verdens bedste malerisamling af spanske malere findes også malerier af hollandske, flamske, og italienske malere som f.eks. Botticelli, Caravaggio, Albrecht Dürer og Rembrandt.

Historie 
Ferdinand 7. (1784-1833) ønskede i 1814 at skabe et malerimuseum med Louvre som forbillede. I 1818 lykkedes det endelig at finde en egnet bygning til at huse det nye museum. Den valgte bygning var blevet opført i perioden 1785-1808 af arkitekten, Juan de Villanueva, og var egentlig bygget som kongeligt museum for naturvidenskab efter ønske af kong Karl den 3. (1716-88) Nu blev den ombygget til sit nye formål af arkitekten, Antonio López Aguado.

Den 19. november 1819 blev Pradomuseet indviet under navnet Museo Real de Pintura y Escultura (kongeligt museum for maleri og billedhuggeri). Samlingerne fra Museo de la Trinidad (Trefoldighedsmuseet) blev i 1872 overført til Pradomuseet. I 1971 blev værkerne fra det 19. og 20. århundrede overført til Dronning Sofias Museum (Museo Reina Sofía).

Galleri

Noter

Eksterne henvisninger 

 Museets hjemmeside

Kunstmuseer i Spanien
Madrid
Museer etableret i 1819
Gratis-ting.dk

Gratis-Ting.dk var et dansk website, som blev grundlagt i år 1999 af Jacob Mogensen, hvor man kunne finde materiale om film, spil og konkurrence m.m. Før lukning af siden, havde den 55.000 unikke besøgende hver dag..

Jacob Mogensen og HiT Media ApS 

Jacob Mogensen startede i 2001 et firma under navnet HiT Media ApS, som fra 2001 til 2011 ejede og drev følgende sider: Gratis-Ting.dk, Gratis.se og Billige-Ting.dk m.m.

Siden Gratis-Ting.dk er mest kendt for sin store samling af online spil.

Underholdningsnetsteder
Etableret i 1999
Rexburg

Rexburg er en amerikansk by og administrativt centrum for det amerikanske county Madison County, i staten Idaho. I 2006 havde byen et indbyggertal på .

Ekstern henvisning 
 Rexburgs hjemmeside (engelsk)

Byer i Idaho
Kolby Kås

Kolby Kås er en lille havnebebyggelse på den sydlige del af Samsø, beliggende i Kolby Sogn ca. 7 kilometer syd for Tranebjerg. Bebyggelsen ligger i Samsø Kommune der tilhører Region Midtjylland.

Fra Kolby Kås var der tidligere daglig færgeforbindelse til Kalundborg, beliggende på Sjælland. Denne er nu flyttet til den nyanlagte Ballen Færgehavn ud mod Samsø Bælt. 

Det er meningen at færgehavnen skal fungere som reservehavn i fremtiden for både færgetrafikken til Jylland og Sjælland.  

Senest blev den brugt i perioden 19-27 marts 2015 grundet en påsejling af færgelejet i Sælvig.  

Foruden færgehavnen har Kolby Kås en lystbådehavn, til store og små både og til sejlskibe. 

Lokaliteter på Samsø
Nasserisme

Nasserisme er en arabernationalistisk politisk ideologi baseret på tænkningen til den tidligere egyptiske præsident Gamal Abdel Nasser. Den havde stor indflydelse på panarabisk politik i 1950- og 1960'erne, og er fortsat af stor betydning i den arabiske verden den dag i dag. 

Nasserismen bevægede sig også ind i andre nationalistiske bevægelser i 1970'erne. Arabernes nederlag i seksdageskrigen i 1967 var dog af såpas stor størrelse, at synet på Nasser og hans ideologi blev kraftig svækket. Nasser døde i 1970, og flere af nasserismens vigtige principper blev revideret eller fuldstændig udeladte af sin efterfølger som egyptisk præsident, Anwar Sadat. Under Nassers levetid blev nasseristiske grupper givet støtte af Egypten, både moralsk og finansielt, til en grad at mange blev set på som villige repræsentanter for Egyptens myndigheder.

Egyptens historie
Ideologier
Mads Øvlisen

Mads Øvlisen (født 9. marts 1940) er en dansk erhvervsmand, der tidligere var administrerende direktør for Novo Nordisk.

Karriere 
Øvlisen er cand. jur. fra Københavns universitet, advokat, og MBA fra Stanford University Graduate School of Business og blev i 1972 ansat i Novo Industri A/S, som han i 1981 blev administrerende direktør for. I forbindelse med Novo Industris fusion med Nordisk Gentofte, fortsatte Øvlisen som direktør for det nye selskab frem til 2000. Det var Øvlisen, der fik idéen til virksomhedens opsplitning samme år, hvor udviklingen af enzymer blev udskilt i selskabet Novozymes, ligesom det var ham der introducerede miljøregnskab og socialt regnskab i virksomheden. Frem til 2006 var han bestyrelsesformand for Novo Nordisk A/S og medlem af Novo Nordisk Fondens bestyrelse.

1980 -1985 medlem af Bestyrelsen Bang & Olufsen, 1990-2008 medlem  af bestyrelsen i Lego A/S, fra 1996 formand.Han var formand for Det Kongelige Teaters bestyrelse 2000-2007 og fra 2007-2011 formand for Kunstrådet. Formand for Rådet for Samfundsansvar 2009-2012.  Medlem af Berlingske Fonds bestyrelse 2009 -. Han er desuden adjungeret professor i virksomheders sociale ansvar (Corporate Social Responsibility) ved CBS. 2006 -2018 The United Nations Global Compact Board, New York, UNOPS Strategic and Advisory Committee 2012-2018, formand for Mæglings- og klageinstitutionen for Ansvarlig Virksomhedsadfærd 2012 -  Øvlisen har været formand for The Copenhagen Center for Social Responsibility og medstifter af European Academy for Society in Business. Crown Prince Frederik Fund 2013-

Hæder 
Øvlisen blev udnævnt til kommandør af Dannebrog i 2004 og har endvidere modtaget den italienske fortjenstorden.

Øvlisen er tildelt Dansk Designs årspris 1990, Tietgen medaljen 2009, CSR Honor Award 2011, Æresalumne på Københavns Universitet 2011, CSR Yoda ARD og CBS  i 2012.

Privatliv 

I 2011 købte Øvlisen en 435 kvadratmeter stor ejendom fra 1919 på Dronninggårds Allé i Holte for 22 mio. kr. Villaen var blevet brugt som Mads Skjern og familiens bolig i tv-serien Matador. Boligen blev sat til salg igen i 2019 for lidt over 52 mio. kr.

Referencer 

Erhvervsfolk fra Danmark
Kommandører af Dannebrog
Personer i Kraks Blå Bog
Novo Nordisk
Alumni fra Københavns Universitet
Nils Nilsson

Nils Nilsson (født 15. marts 1897 i Sireköpinge sogn, Sverige, død 20. december 1980) var en svensk-dansk arbejderforfatter, der skrev på dansk.

Nils Nilsson arbejdede som ung som kulminearbejder fra Sverige, men indvandrede til Danmark i 1918, hvor han erhvervede en cigarbutik på Vesterbro i København.

I debutromanen Mellem mørke Mure (1931) skildrede han arbejdsløsheden i København, fulgt op med arbejderromanen Dokken (1933).

Litteraturpriser og legater 
 1943 Finansloven
 1951 Dansk Forfatterforenings legat
 1952 Frøken Suhrs Forfatterlegat
 1955 Harry Søibergs mindelegat
 1958 Sophus Michaëlis' Legat
 1962 Herman Bangs Mindelegat

Eksterne henvisninger 
 Nils Nilsson på Dansk Forfatterleksikon

Romanforfattere fra Danmark
Romanforfattere fra Sverige
Dansksprogede forfattere fra Danmark
Kunstnere på finansloven (afdøde)
Personer i Kraks Blå Bog (afdøde)
Danskere i 1900-tallet
Morgan Tsvangirai

Morgan Richard Tsvangirai (født 10. marts 1952 i Gutu i Masvingo provinsen, død 14. februar 2018 i Johannesburg) var en zimbabwisk politiker, der som leder af partiet Movement for Democratic Change 11. februar 2009 blev udnævnt til premierminister i landet, efter at hans parti i årevis var blevet holdt uden for indflydelse af præsident Robert Mugabe, hvis hovedmodstander han var ved præsidentvalgene i både 2002 og 2008.

Tsavangirai var i 1990'erne leder af den zimbabwiske fagbevægelselses landsorganisation ZCTU, som Movement for Democratic Change udspringer af. Partiet blev dannet i 1999 og Tsvangirai var spidskandidat ved dets første valg i 2002. Valget bar præg af voldsomme angreb mod oppositionen samt valgfusk. De internationale valgobservatører fordømte valget, som de opfattede som ufrit. Særligt observatørerne fra USA og Europa var kritiske.

Tsvangirai blev flere gange arresteret for sin politiske aktivitet, bl.a. 11. marts 2007, hvor han blev anholdt i forbindelse med en regeringskritisk demonstration og derefter tortureret af politiet, og 23. januar 2008 hvor politiet forsøgte at hindre ham i at gennemføre et politisk møde. 

Tsvangirai vandt første runde af præsidentvalget i 2008, men trak sig fra anden valgrunde for at forhindre yderligere vold og overgreb mod sine tilhængere fra sikkerhedsstyrkerne. Han indgik efter valget i en samlingsregering med Mugabes ZANU-PF, hvor han blev premierminister. I 2013 tabte han præsidentvalget til Robert Mugabe og vendte tilbage til rollen som oppositionsleder.

I sine sidste leveår var Tsvangirai angrebet af tyktarmskræft og stærkt svækket, men fortsatte som leder af sit parti.

Tsvangirai tilhørte ligesom hovedparten af Zimbabwes befolkning shona-folket.

Kilder 

Politikere fra Zimbabwe
Bernhard (Anders And)

Bernhard  er Anders Ands store sanktbernhardshund, som han fik i  avisstriberne tegnet af Al Taliaferro. Den er udpræget kælen, lidt for meget når der kommer gæster, og den giver ofte anden en hel del besvær, og der må hele tiden udtænkes nye måder at løse de problemer, som han skaber.

Den gled med hos Carl Barks, hvor den også var kilde til mange problemer. Rip, Rap og Rup benyttede ham i et grønspætteprojekt, hvor de skulle træne en hund i at redde indesneede, men det var lidt problematisk, da den store hund viste sig at være bange for sne.

Men han har også vist en rimelig stor intelligens, idet han har kunnet spille dam med Georg Gearløs' robot Lille Hjælper.

Eksterne henvisninger 
 

Anders And-figurer

de:Liste der Bewohner Entenhausens#Bolivar
Bernhard

Bernhard kan henvise til flere artikler:

Bernhard (drengenavn) – et drengenavn.
Bernhard, Italien (797-818) – en italiensk konge.
Bernhard (Anders And) – Anders Ands hund.

Se også
Sankt Bernhard
East Coast Main Line

East Coast Main Line er hovedbanen mellem London Kings Cross og Edinburgh. Den anses for at være den vigtigste jernbanelinje i Storbritannien og den mest prestigefyldte at have koncession på for de private jernbaneoperatører. På linjen køres bl.a. med IC225 lokomotiver som med en topfart på 225 km/t er blandt de hurtigste i Storbritannien. Det er en af de få hovedstrækninger som er elektrificeret. En af togforbindelserne på linjen er den berømte Flying Scotsman. Før 2. verdenskrig var linjen bl.a. trafikeret med verdens hurtigste damplokomotiver, bl.a. den berømte The Mallard der stadig er indehaver af hastighedsrekorden for damplokomotiver.

Vigtige stationer på linjen: London Kings Cross, Peterborough, Doncaster, York, Darlington, Durham, Newcastle, Berwick-upon-Tweed, Dunbar, Edinburgh.

Linjen har grener til Wakefield, Leeds, Middlesbrough og Kingston-upon-Hull.

Andre navngivne ruter på linjen er:
 Highland Chieftain: Kører fra London Kings Cross via Edinburgh til Inverness.
 Northern Lights: Kører fra London Kings Cross via Edinburgh til Aberdeen.
 Caledonian Sleeper: Nattog fra London Euston via Edinburgh til Aberdeen, Fort William, Glasgow og Inverness.

Eksterne henvisninger 

Jernbanestrækninger i Storbritannien
CTV

CTV Television Network, eller blot CTV, er en canadisk tv-station på engelsk. Stationen ejes af Bell Media.

Eksterne henvisninger 
 CTVs officielle hjemmeside 

Tv-stationer fra Canada
INDUCKS

International Network of Disney Universe Comic Knowers and Sources, forkortet INDUCKS, er en frit tilgængelig online-database over Disney-tegneserier og relateret litteratur.

Det er et internationalt projekt, der indekserer omkring 100.000 Disney-tegneserier på verdensplan, distribueret under sin egen licens. Den komplementeres af sit separate scanningsarkiv af Disney-tegneserier, OUTDUCKS.

Fodnoter

Eksterne henvisninger 
 INDUCKS.org 

Anders And-universet
Joseph Emanuel Fischer von Erlach

Joseph Emanuel Fischer von Erlach (1693 i Wien, Østrig – 29. juni 1742 i Wien) var en østrigsk arkitekt under barokken og rokokoen.

Joseph Emanuels far og lærer var den østrigske kejsers arkitekt Johann Bernhard Fischer von Erlach.
Han opholdt sig i Italien 1713/14 og i Frankrig 1717-19.
I 1725 blev han hofarkitekt.
I 1727 giftede han sig med Maria Anna von Dietrich, som han fik syv børn med.

Sammen med Salomon Kleiner udgav han pragtværket ”Wiener Ansichten” med kobberstik af byens fineste bygningsværker. Sammen med bogtrykker Johann Adam Delsenbach udgav Fischer et anden billedværk „Prospecte und Abrisse einiger Gebäude von Wien“.

Joseph Emanuel Fischer von Erlach hjalp sin far med mange byggeprojekter og arkitekturtraktaten "Entwurff Einer Historischen Architectur". Han færdiggjorde faderens hovedværk, Karlskirche i Wien. Hans eget hovedværk er Winterreitschule, den spanske rideskole i Wien.

Eksterne henvisninger 

Arkitekter fra Østrig
Barokarkitekter
Personer fra Wien
Bomfunk MC's

Bomfunk MC's er en finsk rap/elektro-gruppe som blev oprettet i 1998. Gruppen gjorde debut med albummet In Stereo (Sony Music) med singlerne "Freestyler", "Uprocking Beats" og "B-Boys & Flygirls". Alle blev hits i Finland.

Medlemmer 

Raymond Ebanks B.O.W også kendt som B.O.Dubb (MC) 
Ari Toikka også kendt som A.T (på trommer) 
Ville Mäkinen også kendt som Mr Wily (bas/keyboard) 
Riku Pentti også kendt som DJ Infekto også kendt som Rico Tubbs (DJ, keyboard) 
Okke Komulainen (keyboard)

Tidligere medlemmer 

Ismo Lappalainen også kendt som DJ Gismo (DJ, forlod gruppen i 2002)

Diskografi

Albums 

In Stereo (Sony Music/Epidrome) 1999 
Burnin' Sneakers (Sony Music/Epidrome) 2002 
Reverse Psychology (Universal Music/Polydor) 2004

Singler 

"Uprocking Beats" 1998 
"B-Boys & Flygirls" 1999 
"Freestyler" 1999 
"Other Emcees" 1999 
"Rocking Just To Make Ya Move" 1999 
"Freestyler (Continental European Re-Release)" 2000 
"B-Boys & Flygirls (Remix)" 2000 
"Uprocking Beats (Remix)" 2000 
"Super Electric" 2001 
"Live Your Life" (feat. Max'C) 2002 
"Burnin' Sneakers" 2002 
"Something Goin' On" (feat. Jessica Folcker) 2002 
"Back To Back" (feat. Z-MC) 2002 
"No Way In Hell" 2004 
"Hypnotic" (feat. Elena Mady) 2004

Eksterne henvisninger 
 

Musikgrupper fra Finland
Musikgrupper fra 1998
Musikgrupper opløst i 2005
Entwurff Einer Historischen Architectur

Entwurff Einer Historischen Architectur (også Entwurf Einer Historischen Architektur) er titlen på østrigske Johann Bernhard Fischer von Erlachs berømte arkitekturteoretiske værk, som blev udgivet i Wien i 1721. 
Bogen er verdens første universelle arkitekturhistorie og begynder med en arkæologisk rekonstruktion af det store tempel i Jerusalem og verdens syv underværker. Derefter præsenteres antikke romerske og græske bygningsværker. Andre kapitler viser arkitektur fra mellemøsten, Persien, Kina og Siam. Værket slutter af med et udvalg af Fischers egne bygninger/projekter. Endelig findes også en præsentation af arkæologisk rekonstruerede og selv-designede vaser.

Bogen er et eksempel på den antivitruvianske arkitekturteori i barokken.

Johann Bernhard Fischer von Erlachs søn, Joseph Emanuel Fischer von Erlach, og svenskeren Carl Gustav Heraeus (pseudonym Carolus Gustavus) hjalp med at redigere tekster og illustrationer.

Redaktionshistorie 
Skitser (findes online hos universitetsbibliotek Zagreb)

1712: manuskriptversion blev præsenteret
1721: første publikation på tysk/delvis også fransk, Wien
1725: anden udgave på tysk/fransk, Leipzig (160 eks.)
1730: engelsk udgave, London
1737: anden engelske udgave, London
1742: tredje udgave på tysk/fransk
1978: Reprint i Dortmund (1984, fjerde udgave)

Literatur 
 George Kunoth: Die historische Architektur Fischers von Erlach. Düsseldorf 1956
 Peter Prange: Entwurf und Phnatasie. Zeichnungen des Johann Bernhard Fischer von Erlach (1656-1723). Salzburg 2004

Litteratur i 1721
Arkitekturbøger
Helle og Henrik Stub

Helle Stub (f. 5. maj 1946) og Henrik Stub (f. 9. juli 1944)  har i mange år formidlet  astronomi og rumfart gennem radio, TV, bøger, tidsskrifter og foredrag. 

Helle og Henrik Stub modtog i 2008 Tycho Brahe Medaljen og i 2014 den internationale pris European Science Writer Award for deres formidlingsarbejde gennem mange år.

Helle og Henrik Stub er begge uddannet på Københavns Universitet som cand.scient. i astronomi, fysik og matematik. De har undervist på Middelfart Gymnasium 1972-1980 og Nordfyns Gymnasium 1980-2008. Helle og Henrik Stub har undervist i astronomi i gymnasiet fra 1995, hvor astronomi blev et selvstændigt fag, og frem til 2008. Henrik Stub har desuden været ekstern lektor i astronomi på Syddansk Universitet 1976-79.

Parret har holdt foredrag og portrætudsendelser i radioen og medvirken i bl.a. Danmarks Radios serie 'Lexicon'. Desuden tv-udsendelser om astronomi og rumfart. Helle og Henrik Stub har gennem flere år redigeret Radioens Rumredaktion, der oprindeligt blev etableret af Joachim Jerrik.

De har været tilknyttet Illustreret Videnskab siden bladets start i 1984 og frem til 2012. Siden 2014 har de været bloggere og skribenter på Videnskab.dk.

Gennem årene har de haft en omfattende foredragsvirksomhed, og siden 2013 har de holdt kurser på Folkeuniversitetet.

Helle og Henrik Stub er æresmedlemmer af Dansk Selskab for Rumfartsforskning.

Bibliografi 
 Ud i Rummet - historie, drømme og virkelighed, Videnskab.dk og Forlaget Ajour, august 2015
 Rejsen ud i rummet - de første 50 år, Gyldendal, 2007
 Det Levende Univers, 1. og 2. udgave Forlaget TRIP, 2001 og 2005. 3 og 4 udgave Forlaget  Praxis,  2012 og 2015. 'Det Levende Univers' er både en lærebog og en populærvidenskabelig indføring i astronomien.
 I Voyagers fodspor, Gyldendal, 1991
 Russerne i rummet, Gyldendal, 1990
 Rejsen til Månen, Gyldendal, 1989
 På rumrejse i solsystemet, Gyldendal, 1988. Oversat til svensk: Rymdfärder i solsystemet, Natur och Kultur, 1990
 På opdagelse i solsystemet, Gyldendal, 1988   
 Den nye astronomi, Haase, 1984
 Krig og fred i rummet, Haase, 1983
 Sådan bruger vi rummet, Haase, 1982
 Rumfartens fysik, Haase, 1980. Oversat til svensk: Rymdfartens fysik, Liber Läromedel, 1982 
 Rummet - vor nye grænse, Rhodos, 1978
 Astronomi i grundtræk, Munksgaard, 1976

'Ud i rummet - historie, drømme og virkelighed' og 'Rejsen ud i rummet - de første 50 år' giver en grundig indføring i rumfartens historie, nuværende situation og mulige fremtid.

Referencer 

Stub, Helle og Henrik
Par
Faglitterære forfattere fra Danmark
Dansksprogede forfattere fra Danmark
Studenter fra Metropolitanskolen
Forsvarets Civilundervisning

Forsvarets Civilundervisning var en civil uddannelsesorganisation under forsvaret, der eksisterede 1952-1973, og som tog sig af at undervise de værnepligtige i almene kundskaber uden tilknytning til deres militære uddannelse.

Civilundervisningen blev oprettet i 1952 som en en følge af, at Danmark efter at være blevet medlem af NATO måtte styrke det militære beredskab og som følge deraf forlænge de værnepligtiges tjenestetid fra 12 til 18 måneder.

Det blev i den forbindelse besluttet fra politisk hold, at de værnepligtige under den lange tjenestetid skulle tage del i en almendannende og faglig undervisning i tjenestetiden, således at de fik et uddannelsesmæssigt udbytte af værnepligtstiden, som de senere ville kunne få gavn af i deres efterfølgende civile tilværelse. Civilundervisningen blev for at løse denne opgave etableret som en civil skole i det militære miljø.

Den første chef for Forsvarets Civilundervisning blev cand.theol. Jørgen Bøgh, som fik titel af undervisningsinspektør. Begyndelsen var besværlig, da der var en hel del modvilje imod Civilundervisningen i det militære miljø og de fysiske rammer for undervisnignen samt lærerkorpset lod meget tilbage at ønske. 

Det lykkedes dog for Bøgh ved en entusiastisk indsats at få stablet organisationen på benene og han stod selv for udarbejdelsen af undervisningens grundbog Medborgerbogen og rekrutterede en lang række kvalificerede lærere, ofte med en utraditionel baggrund i forhold til at undervise forsvarets personel. Man kæmpede med pædagogiske udfordringer, uegnede lokaler, uregelmæssigt fremmøde og en god portion uvilje fra forsvarets personel.

Sidst i 60'erne blev tjenestetiden forkortet og sammenholdt med et generelt højere uddannelsesniveau i samfundet og et ændret politisk klima førte dette gradvist til Civilundervisningens nedlæggelse i 1973.

Kilder 
 Christian Vognsen, Jørgen Bøgh og David Pedersen: Soldater på skolebænk. Forsvarets Civilundervisning 1952-1973, 2001
 Jørgen Bøgh (red.): Medborgerbogen, 1960

Danmarks militær
Armand Traoré

Armand Traoré (født 8. oktober 1989 i Paris, Frankrig) er en fodboldspiller (venstreback) som spiller for Cardiff City, udlejet fra Nottingham Forest. Han han tidligere spillet for blandt andet Juventus og Arsenal.

Landshold 
Traoré har (pr marts 2018) spillet fem kampe for Senegals landshold.

Eksterne henvisninger 

Fodboldspillere fra Frankrig
Fodboldspillere fra Senegal
Fodboldspillere fra AS Monaco FC
Fodboldspillere fra Arsenal F.C.
Fodboldspillere fra Portsmouth F.C.
Fodboldspillere fra Juventus F.C.
Fodboldspillere fra Queens Park Rangers F.C.
Fodboldspillere fra Nottingham Forest F.C.
Fodboldspillere fra Cardiff City F.C.